सरकारी जमीन पर हक को लेकर भिड़े दो पक्ष
सरकारी जमीन को निजी जमीन बताने में दो पक्षों के बीच हुए विवाद में करीब छह लोग घायल हो गए। दोनों पक्षों की शिकायत पर पुलिस ने क्रास रिपोर्ट दर्ज की है।
बलकवाड़ा थाने के अनुसार बुधवार रात बामंदी में सरकारी जमीन को अपनी-अपनी जमीन बताने में दो पक्षों में विवाद हो गया। आपसी मारपीट में दोनों पक्षों से छह लोग घायल हो गए। उन्हें जिला अस्पताल रैफर कर दिया। घटना के बाद दोनों पक्षों ने रिपोर्ट दर्ज कराई है। फरियादी प्रेमबाई पति राकेश भारुड ने रिपोर्ट में बताया बुधवार रात को मंशाराम देवराम, लालू मनोहर, मनोहर देवराम, सतीश मनोहर और प्रमिला बाई सभी निवासी बामंदी ने घर पर आकर पहले पत्थर फेंके। घर से बाहर आए तो सभी ने गालीगलौच करते हुए बहु और बेटी के साथ छेड़छाड़ की। परिजनों के साथ लट्ठ से मारपीट कर जान से मारने की धमकी दी। इस पर पुलिस आरोपियों के खिलाफ प्रकरण दर्ज किया है। वही दूसरे पक्ष की ओर से फरियादी राहुल मनोहर मुकाती ने रिपोर्ट में बताया बुधवार की रात प्रेमबाई रमेश, संगीता जितेंद्र, संजय रमेश, जितेंद्र रमेश और देवीबाई संजय निवासी बामंदी ने गाली-गलोज करते हुए मारपीट कर जान से मारने की धमकी दी। विवाद में प्रेमबाई सहित बसंती संजय, सपना संजय, शिवम संजय, राहुल व लालू घायल हुए। पुलिस ने प्रकरण दर्ज किया है।
घटना में घायल छात्रा नहीं दे पाई परीक्षा
गुरुवार से माध्यमिक शिक्षा मंडल की हाई स्कूल की परीक्षाएं शुरू हुई लेकिन बामंदी केंद्र पर कुल 101 परीक्षार्थीयों में से एक छात्रा परीक्षा नहीं दे पाई। बुधवार रात बामंदी में एक ही समाज के दो पक्षों में हुए विवाद में छात्रा सपना को भी चोटे आई। सपना को घायल हालत में खरगोन के जिला अस्पताल भेजा गया। गुरुवार को सपना संस्कृत का पर्चा नहीं दे पाई।
hin_Deva hin_Deva hin_Deva hin_Deva hin_Deva